หุ้นปิดตลาดเพิ่มขึ้น2.11จุด
หุ้นปิดตลาดที่ระดับ 1,019.22 จุด&nbsp; เพิ่มขึ้น 2.11&nbsp; จุด หรือ&nbsp; 0.22% มูลค่าการซื้อขาย&nbsp; 25,636.17 ล้านบาท
10 มี.ค. 2554

หุ้นปิดตลาดที่ระดับ 1,019.22 จุด  เพิ่มขึ้น 2.11  จุด หรือ  0.22% มูลค่าการซื้อขาย  25,636.17 ล้านบาท 
นายชัย   จิรเสวีนุประพันธ์  ผู้จัดการฝ่ายกลยุทธ์การลงทุน บริษัทหลักทรัพย์โนมูระ พัฒนสิน กล่าวว่า  กล่าวว่า  ภาพรวมตลาดหุ้นวันนี้ปรับตัวในกรอบแคบๆ ขึ้นและลงสลับกัน เนื่องจากตลาดขาดปัจจัยใหม่ๆ สนับสนุน ขณะเดียวกับที่มูดี้ส์ปรับมุมมองต่อประเทศสเปนทำให้ความกังวลในภูมิภาคยุโรปกลับมาอีก  ในช่วงนี้การลงทุนจึงเน้นเลือกรายตัวที่โดดเด่นในกลุ่มอุตสาหกรรมนั้น ทำให้ภาพรวมตลาดมีมูลค่าการซื้อขายบางลง เนื่องจากนักลงทุนบางส่วนถือเงินสดมากกว่าที่จะเข้ามาลงทุน
 อย่างไรก็ตามยังต้องจับตาเม็ดเงินต่างชาติยังซื้อต่อเนื่องหรือไม่ เพราะหากยังเข้าซื้อจะช่วยประคองตลาดหุ้นได้ เนื่องจากหุ้นขนาดใหญ่ยังขยับได้ อีกทั้งหุ้นหลายๆ บริษัทมีการไปนำเสนอข้อมูล (โรดโชว์) ทำให้มีเงินลงทุนเข้ามาซื้อหุ้นบ้างโดยเฉพาะหุ้นขนาดใหญ่
 สำหรับแนวโน้มตลาดหุ้นวันพรุ่งนี้คาดว่าดัชนียังแกว่งตัวแคบๆ ไม่ต่างจากวันนี้หากไม่มีปัจจัยใหม่ๆ เข้ามากระทบ โดยมองกรอบแนวรับที่ 1,010 จุดและแนวต้านที่ 1,025-1,028 จุด  สำหรับหุ้น 5 อันดับแรกที่มีมูลค่าการซื้อขายสูงสุด ได้แก่IVL  ปิดที่ 50.75 บาท +0.75  บาท หรือ +1.50%  มูลค่าการซื้อขาย 2,191  ล้านบาทPTL  ปิดที่ 23.70 บาท +1.40 บาท หรือ +6.28%  มูลค่าการซื้อขาย 1,769 ล้านบาทCPF  ปิดที่  24.30 บาท + 0.20 บาท หรือ +0.83%  มูลค่าการซื้อขาย 1,355 ล้านบาทTOP  ปิดที่ 76.75  บาท +1.25 บาท หรือ +1.66% มูลค่าการซื้อขาย 1,347  ล้านบาทBANPU ปิดที่ 726 บาท -6 บาท หรือ -0.82%  มูลค่าการซื้อขาย 1,070 ล้านบาท